উচ্চতর শিক্ষা অভিযান রুসা প্রকল্প নিয়ে কেন্দ্র বনাম রাজ্য দ্বন্দ্ব

ওয়েবডেস্ক- উচ্চতর শিক্ষা অভিযান (Higher Education Campaign) রুসা প্রকল্প (RUSA Project) নিয়ে ফের দ্বন্দ্বে কেন্দ্র ও রাজ্য সরকার। কেন্দ্র সরকারের মন্ত্রী রুসার খাতে টাকা দেওয়া নিয়ে রাজ্য সরকারকেই কাঠগড়ায় তুললেন।

কেন্দ্রীয় শিক্ষাপ্রতিমন্ত্রী সুকান্ত মজুমদার (Union Minister Education Sukanta Majumdar) সোমবার সংসদে অভিযোগ করেছেন রাষ্ট্রীয় উচ্চতর শিক্ষা অভিযান বা রুসার খাতে রাজ্য সরকারকে দেওয়া হয়েছে ৩৫০ কোটি টাকা। এখন‌ও পর্যন্ত সাড়ে ৫০০ কোটি টাকা যা রাজ্যের গড়িমসির কারণে আটকে রয়েছে। এই মর্মে উচ্চশিক্ষা দফতরকে চিঠি দিয়েছেন কেন্দ্র।

কেন্দ্রীয় শিক্ষা মন্ত্রী সংসদে অভিযোগ করেন গত আগস্ট মাসে উচ্চ শিক্ষা দফতরকে এই মর্মে চিঠি দিয়েছিলেন তিনি। তারপরেও দফতরের তরফ থেকে কোন‌ও তৎপরতা দেখান হয়নি। যদিও সোমবার ভাষা মেলায় শিক্ষামন্ত্রীকে এবিষয়ে প্রশ্ন করা হলে শিক্ষামন্ত্রী চিটি পাঠানোর কথা অস্বীকার করলেন। তিনি বলেন, এই ধরনের কোন‌ও চিঠি আমাদের কাছে পাঠান হয়নি।

আরও পড়ুন-  বন্দেমাতরমের সঙ্গে বিশ্বাসঘাতকতা! পার্লামেন্টে নেহরুকে নিশানা মোদির

ব্রাত্য (State Education Minister Bratya Basu) বলেন, “আমাদের কোন‌ও চিঠি দেওয়া হয়নি। জটিলতা থাকলে অবশ্যই খতিয়ে দেখা হবে। এই প্রজেক্ট এর নাম এখন রুসা নয়। পিএমরুসা হয়ে গেছে। এটি রাজ্যের ছেলেমেয়েদের টাকা। ওঁনার সদিচ্ছা থাকলে এই টাকা আটকে রাখতেন না।”

ইতিমধ্যেই রাজ্য সরকারকে ১৪৫ প্রজেক্টে প্রায় ৩৫০ কোটি টাকা দেওয়া হয়েছে। কিন্তু এই প্রজেক্ট এর জন্য মোট ধার্য ছিল ৯০০ কোটি টাকা মতো।  ইতিমধ্যেই কেন্দ্র ৩৮৩ কোটি ৬৯ লক্ষ টাকা দিয়েছে।

দেখুন আরও খবর-