বিজেপি ক্ষমতায় এলে সিঙ্গুরে টাটা

সিঙ্গুর: সিঙ্গুরে (Singur) আবার ফিরবে টাটা (Tata will return to Singur), আশ্বাস দিলেন সুকান্ত মজুমদার। আগামী ১৮ জানুয়ারি সিঙ্গুরে (Singur) প্রধানমন্ত্রীর সভা। তার আগেই সভাস্থল পরিদর্শনে গিয়ে কেন্দ্রীয় প্রতিমন্ত্রী তথা বিজেপি সাংসদ সুকান্ত মজুমদারের (Sukanta Majumdar) দাবি, মুখ্যমন্ত্রী মমতা বন্দ্যোপাধ্যায়ের (Mamata Banerjee) কারণেই টাটারা বাংলা ছেড়েছিল। বিজেপি রাজ্যে ক্ষমতায় এলে সিঙ্গুরে ফের টাটারা ফিরবে বলেও আশ্বাস দেন তিনি। সিঙ্গুরের মাটিতে টাটার শিল্প না হওয়ায় রাজ্যের শাসকদল তৃণমূলকে দায়ী করেন সুকান্ত।

চৌত্রিশ বছরে বামেদের দুর্গ নাড়াতে সিঙ্গুরের এই আন্দোলন ছিল গুরুত্বপূর্ণ।বামফ্রন্ট সরকার তৎকালীন সময়ে এই সিঙ্গুরে টাটা ন্যানোর কারখানা তৈরি করবে বলে কৃষকদের থেকে জমি অধিগ্রহণ করে। তবে সেই সময় বিরোধী নেত্রী থাকাকালীন আন্দোলনে নেমেছিলেন বর্তমান মুখ্যমন্ত্রী মমতা বন্দ্যোপাধ্যায়।আন্দোলন-পুলিশের লাঠি-কাঁদানে গ্যাস।তৎকালীন মুখ্যমন্ত্রী বুঝে উঠতেই পারেননি, সিঙ্গুরের জমি আন্দোলন কত বড় আঘাত হানতে পারে তাঁর সাম্রাজ্যে!সিঙ্গুর নন্দীগ্রামই বামদুর্গের ভিত নড়িয়ে দিয়েছিল। মমতার দাবি, সিপিএম কৃষকদের থেকে সেই জোর করে জমি ছিনিয়ে নিয়েছিল। যদিও এর জল বহুদূর গড়ায়। সিঙ্গুর ছাড়তে বাধ্য হয় টাটা। সেই সিঙ্গুরেই এবার প্রধানমন্ত্রীর সভা। বিজেপি নেতা তথা কেন্দ্রীয় শিক্ষাপ্রতিমন্ত্রী সুকান্ত মজুমদারের ভোটের পূর্বে আশ্বাস, মোদি সরকার এলে এখানে টাটা ফিরবে।

আরও পড়ুন: আইপ্যাক কাণ্ডে তৃণমূলের মামলা খারিজ হাইকোর্টে!

সুকান্ত মজুমদারের ভোটের পূর্বে আশ্বাস, মোদি সরকার এলে এখানে টাটা ফিরবে। তিনি বলেন, “আমরা জানি কীভাবে করতে হয়। আমরা উত্তর প্রদেশে বিজনেস করিডর করছি। আর একটা তামিলনাড়ুতে হচ্ছে। এটা আর কোথাও নেই। মমতা বন্দ্যোপাধ্যায়ের পাল্লায় পড়লে নাকও যাবে, নুড়ুলও যাবে পাবেন না কিছুই। উনি শুধু নিজের পরিবারের জন্য করেন।”সুকান্ত বলেন, “নরেন্দ্র মোদি ক্ষণজন্মা। এমন মানুষ কম জন্মান। গোটা ভারতকে তিনি যেভাবে এগিয়ে নিয়ে যাচ্ছেন, তা শ্রদ্ধা জাগায়। তাঁর বক্তব্য শুনতে সবার আসা উচিত। তৃণমূলের লোকেদেরও আসা উচিত। তবে তাদের সৎ বুদ্ধি হবে।”এই প্রসঙ্গে সুকান্তকে সিঙ্গুর আন্দোলনের ইতিহাস মনে করিয়ে দেন চন্দ্রিমা। তাঁর বক্তব্য, ‘‘সিঙ্গুরে অবৈধভাবে জমি অধিগ্রহণ করা হয়েছিল। তার বিরুদ্ধেই মমতা বন্দ্যোপাধ্যায় লড়েছিলেন। তাপসী মালিক যখন জ্বলছিলেন, তখন সুকান্ত মজুমদারদের দেখা যায়নি।