বিশ্বভারতীতে শিক্ষা শিল্প সম্মেলনের উদ্বোধন সুকান্ত মজুমদারের

মনা বীরবংশী, শান্তিনিকেতন: বিশ্বভারতীর (Visva Bharati) ইতিহাসে এই প্রথম এত বড় মাপের শিক্ষা শিল্প সম্মেলনের (Education Industry Conference) আনুষ্ঠানিক উদ্বোধন করলেন কেন্দ্রীয় শিক্ষাপ্রতি মন্ত্রী সুকান্ত মজুমদার (Sukanta Majumdar) । উদ্বোধনী অনুষ্ঠানে রয়েছেন বিশ্বভারতীর উপাচার্য অধ্যাপক প্রবীর কুমার ঘোষ (Visva-Bharati Vice Chancellor Professor Prabir Kumar Ghosh) , কর্মী আধিকারিক সকলে, শিক্ষা শিল্প সম্মেলনে যোগদান করছেন প্রায় ৭৫টি সংস্থার প্রতিনিধি। সম্মেলন চলবে আগামী দুদিন।

এই শিক্ষা শিল্প সম্মেলনের মধ্য দিয়ে আগামী দিনে পড়ুয়ারা কর্মসংস্থানের সুযোগ পাবেন আশাবাদী বিশ্বভারতী।

এ রাজ্যের একমাত্র কেন্দ্রীয় বিশ্ববিদ্যালয় রবি ঠাকুরের বিশ্বভারতী। বিশ্বভারতীতে এই প্রথম এত বড় মাপের শিক্ষা শিল্প সম্মেলন অনুষ্ঠিত হচ্ছে।

শান্তিনিকেতনের লিপিকা প্রেক্ষাগৃহে প্রদীপ প্রজ্জ্বলনের মধ্য দিয়ে শিক্ষা শিল্প কর্মসূচি আনুষ্ঠানিক উদ্বোধন করলেন কেন্দ্রীয় শিক্ষা প্রতি মন্ত্রী সুকান্ত মজুমদার। বিশ্বভারতী বিশ্ববিদ্যালয়ের উপাচার্য অধ্যাপক প্রবীর কুমার ঘোষ সহ বিশ্ববিদ্যালয়ের কর্মী আধিকারিক সকলেই যোগদান করেছেন।

আরও পড়ুন-  তৃণমূল বুথ সভাপতির বাড়ি বসেই ফর্ম বিতরণ BLO-র! চাঞ্চল্য

কেন্দ্রীয় শিক্ষা প্রতিমন্ত্রী সুকান্ত মজুমদার বলেন, এই সম্মেলনের মূল উদ্দেশ্য হচ্ছে বিশ্বভারতী ও একাডেমি এবং ইন্ডাস্ট্রি মধ্যে সেতুবন্ধন করা। আমাদের শিক্ষা ব্যবস্থায় বরাবরই একটা সমস্যা রয়েছে, বিশেষ করে বিশ্ববিদ্যালয়ের স্নাতক ও স্নাতকোত্তর বর্ষের পড়ুয়ারা যেভাবে তৈরি হচ্ছে, তার সঙ্গে ইন্ডাস্ট্রি যেটা চাইছে তার সাথে আকাশ পাতাল মেলবন্ধন পাওয়া যাচ্ছে না। একটা ফারাক রয়ে যাচ্ছে।

স্বাভাবিকভাবেই এই শূন্যস্থান পূরণ করার জন্য, এই শিল্প শিক্ষা সম্মেলন অত্যন্ত গুরুত্বপূর্ণ। বিশ্বভারতী এই অনুষ্ঠানের আয়োজক। প্রায় পঞ্চাশটিরও বেশি ইন্ডাস্ট্রি হাউস এখানে এসেছেন। তারা তাদের বক্তব্য জানিয়েছেন। স্বাভাবিকভাবেই বিশ্বভারতী থেকে গ্র্যাজুয়েশন ও মাস্টার ডিগ্রী উত্তীর্ণ হওয়া ছাত্র ছাত্রীরা অতি সহজে কর্মসংস্থানের সুযোগ পাবেন। এমনটা আশা করা যেতেই পারে।

দেখুন আরও খবর-